16. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικοθεν 5398/402 της 17 Φεβρ./2 Μαρτ. 1995 (ΦΕΚ Β΄  141) Συμμόρφωση προς τις διατάξεις της Οδηγίας 93/30/ΕΟΚ του Συμβουλίου των Ευρωπαϊκών Κοινοτήτων της 14ης Ιουνίου 1993 «σχετικά με το ακουστικό προειδοποιητικό σύστημα των δικύκλων ή τρικύκλων οχημάτων με κινητήρα». Έχοντας υπόψη τις διατάξεις: 1.Του άρθρου 84 παρ. 2 του Κ.Ο.Κ. που κυρώθηκε με το Νόμ. 2094/92 (ΦΕΚ 182/Α/1992) «περί κυρώσεων του Κώδικα Οδικής Κυκλοφορίας». 2.Των άρθρων 1 παρ. 1 και 3 του Νόμ. 1338/83 (ΦΕΚ 34/Α/1983) «εφαρμογή του Κοινοτικού Δικαίου», όπως τροποποιήθηκε με την παρ. 1 του άρθρου 6 του Νόμ. 1440/84 (ΦΕΚ 70/Α/1984) «Συμμετοχή της Ελλάδος στο Κεφάλαιο της Ευρωπαϊκής Κοινότητας Άνθρακος και Χάλυβος και τον Οργανισμό ΕΥΡΑΤΟΜ». 3.Της 32948/329/84 (ΦΕΚ 782/Β/1994) Κοινής Απόφασης του Πρωθυπουργού και του Υπουργού Μεταφορών και Επικοινωνιών περί «ανάθεσης αρμοδιοτήτων του Υπουργού Μεταφορών και Επικοινωνιών στους Υφυπουργούς Μεταφορών και Επικοινωνιών». 4.Του άρθρου 29Α του Νόμ. 1558/85 «Κυβέρνηση και Κυβερνητικά Όργανα»(ΦΕΚ 137/Α/1985) που προστέθηκε με το άρθρο 27 του Νόμ. 2081/92 (ΦΕΚ 154/Α/1992). 5.Του Π.Δ. 431/83 (ΦΕΚ 160/Α/1983) «Προσαρμογή της Ελληνικής Νομοθεσίας προς τις διατάξεις της Οδηγίας 70/156/ΕΟΚ του Συμβουλίου Κοινοτήτων της 6ης Φεβρουαρίου 1970 κ.λπ.» και των μεταγενεστέρων τροποποιήσεών της. 6.Της Κ.Υ.Α. 21090/1874/93 (ΦΕΚ 428/Β/1993) «Έγκριση τύπου των δικύκλων ή τρικύκλων οχημάτων με κινητήρα σε συμμόρφωση με τις διατάξεις της Οδηγίας 92/61/ΕΟΚ του Συμβουλίου των Ευρωπαϊκών Κοινοτήτων της 30ης Ιουνίου 1992», αποφασίζουμε: Άρθρο 1 Σκοπός 1.Η παρούσα απόφαση αποσκοπεί στη συμμόρφωση της Ελληνικής νομοθεσίας προς τις διατάξεις της οδηγίας 93/30/ΕΟΚ του Συμβουλίου των Ευρωπαϊκών Κοινοτήτων, της 14ης Ιουνίου 1993 «σχετικά με το ακουστικό προειδοποιητικό σύστημα των δικύκλων ή τρικύκλων οχημάτων με κινητήρα», που δημοσιεύθηκε στην Ελληνική γλώσσα, στην Επίσημη Εφημερίδα των Ευρωπαϊκών Κοινοτήτων με αριθ. L.188/11/29.7.1993 σελ. 11-18. 2.Η παρούσα απόφαση εφαρμόζεται στα ακουστικά προειδοποιητικά συστήματα παντός τύπου οχήματος, όπως ορίζεται στο άρθρο 1 της Κοινής Απόφασης με αριθ. 21090/1874/3.6.1993 (ΦΕΚ 428/Β/1993) του Υπουργού Μεταφορών και Επικοινωνιών και του Υφυπουργού Εθνικής Οικονομίας, με την οποία ενσωματώθηκε η οδηγία 92/61/ΕΟΚ του Συμβουλίου των Ευρωπαϊκών Κοινοτήτων της 30ης Ιουνίου 1992, στο Εθνικό Δίκαιο. Άρθρο 2 Οι διαδικασίες χορήγησης της έγκρισης τύπου, όσον αφορά τα ακουστικά προειδοποιητικά συστήματα ενός τύπου δικύκλου ή τρικύκλου οχήματος με κινητήρα και για την έγκριση τύπου ενός ακουστικού προειδοποιητικού συστήματος ως δομικού στοιχείου, καθώς και οι προϋποθέσεις για την ελεύθερη κυκλοφορία των ανωτέρω οχημάτων και για την ελεύθερη διάθεση στην αγορά των ακουστικών προειδοποιητικών συστημάτων καθορίζονται από την Κ.Υ.Α 21090/1874/93 (ΦΕΚ 428/Β/3.6.1993), στα κεφάλαια Ι και ΙΙ αντίστοιχα. Άρθρο 3 Σύμφωνα με τις διατάξεις του άρθρου 11 της Κ.Υ.Α. 21090/1874/93 αναγνωρίζεται με την παρούσα απόφαση, ισοδυναμία μεταξύ των προδιαγραφών της παρούσας απόφασης και εκείνων του κανονισμού αριθ. 28 της ΟΕΕ του ΟΗΕ (έγγραφο E/ECE/TRANS/505-REV.1/ADD27). Οι Ελληνικές αρχές, οι οποίες χορηγούν την έγκριση τύπου στοιχείου αποδέχονται τις εγκρίσεις τύπου, που έχουν εκδοθεί με βάση τις προδιαγραφές του προαναφερθέντος κανονισμού αριθ. 28, καθώς και τα σήματα έγκρισης τύπου αντί των αντιστοίχων εγκρίσεων τύπου και των σημάτων έγκρισης τύπου που έχουν εκδοθεί με βάση τις προδιαγραφές της παρούσας απόφασης. Άρθρο 4 Η παρούσα απόφαση μπορεί να τροποποιηθεί σύμφωνα με το άρθρο 13 της Κ.Υ.Α. με αριθ. 47271/3950/21.12.1992 (Φ΅Κ 764/Β/31.12.1992) «Διαδικασία έγκρισης τύπου οχημάτων με κινητήρα και των ρυμουλκουμένων τους, σε συμμόρφωση με τις διατάξεις της Οδηγίας 92/53/ΕΟΚ του Συμβουλίου των Ευρωπαϊκών Κοινοτήτων της 18ης Ιουνίου 1992», προκειμένου: -να ληφθούν υπόψη οι τροποποιήσεις του κανονισμού της ΟΕΕ του ΟΗΕ που αναφέρεται στο άρθρο 3 της παρούσας απόφασης -να αναπροσαρμοσθεί το παράρτημα στην τεχνική πρόοδο. (Μετά τη σελ. 264,392(α) Σελ. 264,3921 Τεύχος -Σελ.  Μοτοποδήλατα-Μοτοσυκλέτες 21.Ε.μ.16 Άρθρο 5 Από δημοσιεύσεως της παρούσας οι αρμόδιες Ελληνικές Αρχές δεν μπορούν να απαγορεύουν, για λόγους που αφορούν το ακουστικό προειδοποιητικό σύστημα, την πρώτη θέση σε κυκλοφορία των οχημάτων που είναι σύμφωνα με την παρούσα απόφαση. Άρθρο 6 Προσαρτώνται και αποτελούν αναπόσπαστο μέρος της παρούσας απόφασης παραρτήματα και προσαρτήματα τα οποία έχουν ως ακολούθως: (Ακολουθούν παραρτήματα και προσαρτήματα) Άρθρο 7 Η παρούσα απόφαση ισχύει από την 14η Ιουνίου 1995. Σελ. 264,3922 Τεύχος -Σελ.  